Nalika iku Harry diawasi ketat déning anggotaning pakumpulan (klawan tanpa dikonangi Harry). Harry ing wektu iku saya kerep ngrasakaké lara ing tilas tatuné, lan émosiné kerep ora bisa dikendhalèni. Nuju sawijining wengi dhèwèké kagèt awit anané dementor ing Privet Drive kang karsa nyerang Harry lan Dudley. Begjané Harry kasil bisa ngetokaké patronus kanggo mrantas dementor-dementor iku mau. Nanging jalaran kadadéan iku mau uga dhèwèké mèh ditundhung pamané (amarga dikira kang nyerang Dudley), nuli Harry uga kudu ngadhepi sidang ing Kamantrèn Sihir lan diancem bakal ditokaké saka Hogwarts.